'O terrieno addò ce sta Marano 'e Napule ha segne 'e presienza ummana do neoliteco. 'Nzediamiente ummane, 'e 8000 anne fà, 'nfatte, songo state poco fà innividuati 'ncopp'â direttrece Marano-San Rocco.'A l'età neoliteca fino 'e Osco e Sannite ncè nu vuoto 'e circa seimila anne, ma se sa ca 'e Osci lasciattero tracce 'int' 'a masseria Spinosa, 'int'â ll'area 'e Vallesana e vicino Montelione. Purtroppo ruspe 'mpietose hanno distruggiuto ogne cosa; ma 'sto popolo c'ha lasciato tre strade ca 'ncora songo percurribbele:Cupa d""e cane, Pendine e Cupa Orlanno (Via Consularis Campana,ppe 'e rommane). 'O terrieno 'e Marano 'e Napule è chino 'e tracce rommane: 'a cchiù 'purtante testimunianza, è 'o Mausoleo ritto Ciaurro. Poco tiempo fà Marano ha canusciuto 5 statue rinvenute 'ncopp'ô suojo terrieno, mmò, cunservate 'int' 'o museo Archeologgeco 'e Napule. 'Ste statue raffigurano nu schiavo liberato 'e nomme Dama, soja mugliera Terzia, pure essa ex-schiava (tutte 'e ddoje do 'mperatore Tibberio),Ercole e ddoje faune. Marano aveva 'o privileggio 'e affacciarse sia verzo Pozzuoli ca verzo Atella (chianura campana), e era crucevia 'e attività economeche e religgiose.